Kapal tempur kelas "King George V" adalah sekumpulan empat kapal tempur dreadnought yang dibina untuk Royal Navy (RN) pada awal tahun 1910an yang kadang-kadang disebut super-dreadnought. Kapal-kapal kembar menghabiskan sebahagian besar kerjaya mereka dengan ditugaskan ke Skuadron Tempur Ke-2 dalam Armada Tanahair dan Armada Besar, kadang-kala bertugas sebagai Kapal Laksamana. Pada Oktober 1914, "Audacious" melanggar sebiji periuk api dan karam. Selain daripada mengambil bahagian dalam cubaan gagal untuk memintas kapal Jerman yang telah mengebom Scarborough, Hartlepool dan Whitby pada akhir 1914, Pertempuran Jutland pada Mei 1916 dan Pertempuran 19 Ogos 1916 yang tidak membawa sebarang keputusan, perkhidmatan kapal-kapal yang terselamat semasa Perang Dunia I umumnya membuat rondaan rutin dan latihan di Laut Utara.